
Parlamentul  României

Camera  Deputaţilor

Comisia pentru industrii si servicii






                 Bucureşti, 14.09.2017




                                         
                  Nr.4c-3/381/2017
AVIZ
asupra proiectului de Lege pentru ratificarea Acordului între Guvernul României şi Guvernul Republicii Serbia privind protecţia reciprocă a informaţiilor clasificate schimbate, semnat la Bucureşti, la 8 februarie 2017


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru apărare, ordine publică şi siguranţă naţională, care este sesizată în fond, cu proiectul de Lege pentru ratificarea Acordului între Guvernul României şi Guvernul Republicii Serbia privind protecţia reciprocă a informaţiilor clasificate schimbate, semnat la Bucureşti, la 8 februarie 2017, transmis cu adresa nr. P.L.x. 252 din 1 septembrie 2017, înregistrat sub nr.4c-3/381 din 4 septembrie 2017.



Consiliul Legislativ, cu avizul nr.551/13.07.2017, avizează favorabil proiectul de lege.



Consiliul Suprem de Apărare a Ţării, cu avizul nr.51/15.06.2017, avizează favorabil proiectul de lege.



Proiectul de lege are ca obiect de reglementare ratificarea Acordului între Guvernul României şi Guvernul Republicii Serbia privind protecţia reciprocă a informaţiilor clasificate schimbate. Prezentul acord vizează protecţia reciprocă a informaţiilor clasificate în cadrul unor activităţi ce presupun cooperarea directă între părţi sau încheierea şi derularea unor contracte clasificate între persoane juridice din România şi Serbia. În conformitate cu dispoziţiile acestuia, părţile vor lua măsuri adecvate pentru protecţia informaţiilor clasificate primite şi vor acorda tuturor informaţiilor clasificate schimbate un nivel de protecţie de securitate corespunzător celui prevăzut pentru propriile informaţii cu nivel de clasificare echivalent.


Examinarea proiectului de lege a avut loc în şedinţa comisiei din 13 septembrie 2017.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege. 



Prin obiectul de reglementare şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată.

PREŞEDINTE,
Iulian Iancu
Consilier parlamentar, Isabela Patricia Robe

